stanford-oval/wikipedia huggingface dataset:
รายชื่อนักมวยสากลที่เป็นแชมป์ประเทศไทย
รุ่นซูเปอร์เวลเตอร์เวท

นิค เฟรซเซ่ (เนเธอร์แลนด์)
คอบบร้า ซูวะ (ญี่ปุ่น)
ทอมมี่ บราวน์ (ออสเตรเลีย)
กฤษณะ ศรีสังข์
รุ่นมิดเดิลเวท

เด่นชัย ป.กอบเกื้อ
คอบบร้า ซูวะ (ญี่ปุ่น)
อภิสิทธิ์ สังข์เมือง
รุ่นซูเปอร์มิดเดิลเวท

โนริฮิโตะ อิมาโมริ (ญี่ปุ่น)
บาริส เออร์โดแกน (ตุรกี)
ชาญณรงค์ อินทร์จำปา
รุ่นไลท์เฮฟวี่เวท

ศิริมงคล สิงห์วังชา
ลีโอ ศิริพัฒนนันท์
ซีเบย เจี๋ย (จีน)
รุ่นครุยเซอร์เวท

ขุนดอน ชัยยงค์ยิม
ปัญญา ชมพูพวง
รุ่นเฮฟวี่เวท

อเลสซิโอ บิซุตตี้ (อิตาลี)
วิทยาลัยเกษตรและเทคโนโลยีบุรีรัมย์ สถาบันการอาชีวศึกษาเกษตรภาคตะวันออกเฉียงเหนือ

| --- | --- |
ชื่อย่อ: วษท.บร. / BCAT
ประเภท: รัฐบาล - วิทยาลัย  สังกัดสถาบันการอาชีวศึกษาเกษตรภาคตะวันออกเฉียงเหนือ  สำนักงานคณะกรรมการการอาชีวศึกษา กระทรวงศึกษาธิการ
สถาปนา: 1 พฤศจิกายน พ.ศ. 2473
ผู้อำนวยการ: นายสิทธิชนม์ คำแปล
ที่ตั้ง: เลขที่ 67 หมู่ 1 ถนนสายบุรีรัมย์ – ประโคนชัย  ตำบลอิสาณ อำเภอเมืองบุรีรัมย์  จังหวัดบุรีรัมย์ 31000
เว็บไซต์: www.bcat.ac.th
วิทยาลัยเกษตรและเทคโนโลยีบุรีรัมย์ (อังกฤษ: Buriram College of Agriculture and Technology) เป็นวิทยาลัยด้านการเกษตร สังกัดสถาบันการอาชีวศึกษาเกษตรภาคตะวันออกเฉียงเหนือ ตั้งอยู่ในจังหวัดบุรีรัมย์ โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
ประวัติ

วิทยาลัยเกษตรและเทคโนโลยีบุรีรัมย์ แรกเริ่มก่อตั้งขึ้นเป็น "โรงเรียนประถมวิสามัญเกษตรกรรม จังหวัดบุรีรัมย์" เมื่อวันที่ 1 พฤศจิกายน พ.ศ. 2473 โดยใช้เงินสะสมศึกษาพลีและเงินช่วยการประถมศึกษา เปิดสอนระดับประถมวิสามัญเกษตรกรรม (ป.4-ป.5)
ต่อมาปี พ.ศ. 2481 ได้รับการเปลี่ยนชื่อใหม่เป็น "โรงเรียนเกษตรกรรมบุรีรัมย์" เปิดสอนระดับมัธยมศึกษาตอนต้น (แผนกเกษตรกรรม) และเปิดสอนระดับมัธยมศึกษาตอนปลาย (แผนกเกษตรกรรม) ในปี พ.ศ. 2494
พ.ศ. 2519 โรงเรียนฯ ได้รับการยกฐานะให้เป็น "วิทยาลัยเกษตรกรรมบุรีรัมย์" โดยเปิดสอนระดับประกาศนียบัตรวิชาชีพชั้นสูงแผนกเกษตรกรรม (ปวส.เกษตร) และจัดตั้งไร่ฝึกนักศึกษาเพื่อเป็นแหล่งฝึกงานของนักเรียนนักศึกษาด้วย
พ.ศ. 2520 วิทยาลัยฯ ได้รับผู้ที่จบ ม.ศ. 5 เพื่อเข้าศึกษาระดับประกาศนียบัตรวิชาชีพ (ปวช.) แผนกเกษตรกรรม หลักสูตร 1 ปี และโครงการฝึกอาชีพเกษตรกรรมระยะสั้น, โครงการฝึกอาชีพเกษตรกรรมเคลื่อนที่ ให้แก่เกษตรกรทั่วไปในพื้นที่จังหวัดบุรีรัมย์ด้วย
พ.ศ. 2524 วิทยาลัยฯ ได้เปิดสอนระดับประกาศนียบัตรวิชาชีพ (ปวช.) แผนกเกษตรกรรม รับผู้สำเร็จ ม.3  หรือเทียบเท่าหลักสูตร 3 ปี และในปี พ.ศ. 2527 ได้ดำเนินการเปิดสอนระดับประกาศนียบัตรวิชาชีพเทคนิค (ปวท.) และระดับประกาศนียบัตรวิชาชีพ (พิเศษ) (ปวช.พิเศษ) ตามโครงการอาชีวศึกษาพัฒนาชนบท
พ.ศ. 2528 วิทยาลัยฯ เปิดดำเนินการศูนย์สาธิตและขยายพันธุ์ไม้ผลที่บริเวณท้ายเขื่อนลำนางรอง อำเภอโนนดินแดง จังหวัดบุรีรัมย์ตามโครงการพัฒนาอันเนื่องมาจากพระราชดำริ (ปัจจุบันยกฐานเป็นวิทยาลัยเทคโนโลยีและการจัดการโนนดินแดง)
พ.ศ. 2537 กระทรวงศึกษาธิการ ให้วิทยาลัยฯ ดำเนินการทำหน้าที่วิทยาลัยชุมชนอีกบทบาทหนึ่งในชื่อ “วิทยาลัยชุมชนศรีบุรีรัมย์” โดยเปิดสอนสาขาวิชานอกภาคเกษตรในระดับ ปวช. และปวส.
พ.ศ. 2539 วิทยาลัยฯ ได้รับการประกาศให้เปลี่ยนชื่อเป็น "วิทยาลัยเกษตรและเทคโนโลยีบุรีรัมย์" เปิดสอนในประเภทเกษตรกรรมและบริหารธุรกิจในระดับ ปวช., ปวส.ตามนโยบายปฏิรูปการศึกษาโครงการเกษตรเพื่อชีวิตของนายสุขวิช รังสิตพลรัฐมนตรีว่าการกระทรวงศึกษาธิการในขณะนั้น
จนกระทั่ง พ.ศ. 2557 วิทยาลัยฯ ถูกควบรวมตามประกาศกฎกระทรวงเรื่อง "การรวมสถานศึกษาอาชีวศึกษาเพื่อจัดตั้งสถาบันการอาชีวศึกษาเกษตร พ.ศ. 2556" จึงมีผลทำให้วิทยาลัยเกษตรและเทคโนโลยีบุรีรัมย์ รวมเป็นหน่วยงานหนึ่งของในสถาบันการอาชีวศึกษาเกษตรภาคตะวันออกเฉียงเหนือ เพื่อเปิดสอนในระดับปริญญาตรี (ต่อเนื่อง) ตั้งแต่นั้นเป็นต้นมา
ประวัติ > ที่ตั้ง

ศูนย์อำนวยการฯ : อยู่ทางทิศใต้ห่างจากศาลากลางจังหวัดบุรีรัมย์หลังเก่าประมาณ 1 กิโลเมตร ติดกับวงเวียนอนุสาวรีย์สมเด็จเจ้าพระยามหากษัตริย์ศึก (รัชกาลที่ 1) ที่ตั้ง เลขที่ 67 หมู่ 1 ถนนสายบุรีรัมย์ – ประโคนชัย ตำบลอิสาณ อำเภอเมืองบุรีรัมย์ จังหวัดบุรีรัมย์ มีพื้นที่ทั้งหมดประมาณ 350 ไร่
ไร่ฝึกนักศึกษา 871 ไร่เศษ ตั้งอยู่ที่บ้านสามศิลา ตำบลหินเหล็กไฟ อำเภอคูเมือง จังหวัดบุรีรัมย์ ซึ่งอยู่ห่างจากศูนย์อำนวยการฯ ประมาณ 40 กิโลเมตร
เปิดสอน

ปัจจุบันทำการเรียนการสอน ดังนี้
เปิดสอน > หลักสูตรประกาศนียบัตรวิชาชีพและประกาศนียบัตรวิชาชีพชั้นสูง

•สาขาวิชาพืชศาสตร์
•สาขาวิชาเทคโนโลยีผลิตภัณฑ์อาหาร
•สาขาวิชาการโรงแรม
•สาขาวิชาประมง
•สาขาวิชาสัตวศาสตร์
•สาขาวิชาช่างกลเกษตร
•สาขาวิชาการบัญชี
•สาขาวิชาธุรกิจเกษตร
•สาขาวิชาเทคโนโลยีธุรกิจดิจิทัล
•สาขาวิชาเทคโนโลยีการจัดการสำนักงานดิจิทัล
เปิดสอน > หลักสูตรปริญญาตรี (ต่อเนื่อง)

สาขาวิชาสัตวศาสตร์
แหล่งข้อมูลอื่น

เว๊บไซต์สำนักงานคณะกรรมการการอาชีวศึกษา เก็บถาวร 2018-08-16 ที่ เวย์แบ็กแมชชีน
เว๊บไซต์สถาบันการอาชีวศึกษาเกษตรภาคตะวันออกเฉียงเหนือ
ภาษามลายู
ไวยากรณ์

ภาษามลายูเป็นภาษารูปคำติดต่อ การสร้างคำใหม่ทำได้ 2 วิธีคือ ลงวิภัติปัจจัยที่รากศัพท์ สร้างคำประสมหรือซ้ำคำ
ไวยากรณ์ > คำประสม

คำประสมเกิดจากการรวมคำตั้งแต่ 2 คำขึ้นไปเข้าด้วยกัน ซึ่งคำเหล่านี้ปกติจะเขียนแยกกันในประโยค คำประสมนี้อาจรวมกันได้โดยตรง หรือมีปัจจัยเชื่อมคำเข้าด้วยกัน ตัวอย่างเช่น kereta หมายถึงรถ และ api หมายถึงไฟ รวมกันเป็น kereta api หมายถึงรถไฟ
kita หมายถึง เรา
kasih " รัก
kamu "คุณ
รวมกันเป็น  เรารักคุณ
ไวยากรณ์ > การซ้ำคำ

การซ้ำคำในภาษามลายูมี 4 แบบคือ ซ้ำทั้งหมด ซ้ำบางส่วน ซ้ำเป็นจังหวะ และซ้ำโดยความหมาย
ไวยากรณ์ > ลักษณนาม

ภาษามลายูมีการใช้ลักษณนามเช่นเดียวกับภาษาอื่น ๆ ในเอเชีย เช่น ภาษาไทย ภาษาจีน ภาษาเวียดนาม และภาษาเบงกอล
ไวยากรณ์ > คำหน้าที่

มี 16 ชนิด เป็นคำที่มีหน้าที่ทางไวยากรณืในประโยค ได้แก่ คำสันธาน คำบุพบท คำปฏิเสธ และคำอื่น ๆ
ไวยากรณ์ > คำหน้าที่ > คำปฏิเสธ

คำที่แสดงการปฏิเสธในภาษามลายูมี 2 คำ คือ bukan และ tidak bukan ใช้ปฏิเสธนามวลีและบุพบท ส่วน tidak ใช้ปฏิเสธคำกริยาและวลีคุณศัพท์
| ประธาน | คำปฏิเสธ | การบ่งชี้ |
| --- | --- | --- |
| Lelaki yang berjalan dengan Fazila itu (เด็กชายคนนั้นที่กำลังเดินกับฟาซีลา) | bukan (ไม่ใช่) | teman lelakinya (แฟนของหล่อน) |
| Surat itu (จดหมายฉบับนั้น) | bukan (ไม่ได้) | daripada teman penanya di Perancis (มาจากญาติของเขาในฝรั่งเศส) |
| Pelajar-pelajar itu (นักเรียนเหล่านั้น) | tidak (ไม่) | mengikuti peraturan sekolah (เชื่อฟังกฎของโรงเรียน) |
| Penguasaan Bahasa Melayunya (คำสั่งของเขาในภาษามลายู) | tidak (ไม่) | sempurna (สมบูรณ์) |
คำ bukan อาจใช้นำหน้า กริยาและวลีคุณศัพท์ได้ ถ้าประโยคนั้นแสดงความขัดแย้ง
| ประธาน | การปฏิเสธ | การทำนาย | ความขัดแย้ง |
| --- | --- | --- | --- |
| Karangannya (เรียงความของเขา) | bukan (ไม่) | baik sangat, (ดีมาก) | tetapi dia mendapat markah yang baik (แต่เขาได้คะแนนดี) |
| Kilang itu (โรงงาน) | bukan (ไม่) | menghasilkan kereta Kancil, (ผลิตรถ Kancil ) | sebaliknya menghasilkan Proton Wira (แต่ผลิต Proton Wira แทน) |
ไวยากรณ์ > เพศทางไวยากรณ์

โดยทั่วไปไม่มีการแบ่งเพศ มีเพียงบางคำที่มีการแบ่งเพศตามธรรมชาติ ตัวอย่างเช่น adik หมายถึงน้องโดยไม่แบ่งเพศ adik laki-laki หมายถึงน้องชายซึ่งไม่ตรงกับ"brother" ในภาษาอังกฤษ คำที่แบ่งเพศ เช่น puteri (เจ้าหญิง)และ putera (เจ้าชาย)
ไวยากรณ์ > การทำให้เป็นพหูพจน์

โดยทั่วไปการแสดงพหูพจน์ใช้การซ้ำคำ ตัวอย่างเช่น ถ้วย 1 ใบ ใช้ cawan ถ้วยหลายใบใช้cawan-cawan แต่ลดรูปเหลือ cecawan แต่บางคำมีข้อยกเว้นเช่น orang หมายถึงบุคคลแต่คำว่าประชาชนไม่ใช้ orang-orang แต่ใช้คำว่า rakyat แต่ถ้าหมายถึงคนหลายคนหรือคนเยอะใช้คำว่า ramai orang ,คน 1 พันคนใช้ seribu orang ซึ่งเป็นการใช้คำแสดงจำนวนแสดงรูปพหูพจน์
นอกจากใช้แสดงพหูพจน์แล้ว การซ้ำคำยังใช้สร้างคำใหม่ด้วย เช่น hati หมายถึงหัวใจหรือตับแล้วแต่บริบท hati-hati หมายถึงระวัง และมักใช้เป็นคำกริยา การซ้ำคำนี้ถือเป็นเรื่องยากสำหรับชาวต่างชาติที่เรียนภาษามลายู
ไวยากรณ์ > คำกริยา

ไม่มีการผันคำกริยาตามกาลหรือจำนวน ไม่มีเครื่องหมายแสดงกาล แต่มักบอกกาลโดยใช้คำกริยาวิเศษณ์แทน (เช่นเมื่อวานนี้) หรือตัวบ่งกาล เช่น sudah (พร้อมแล้ว) แต่ภาษามลายูมีระบบคำกริยาที่ซับซ้อนของปัจจัยเพื่อแสดงความหมายที่ต่างกันเล็กน้อยรวมทั้งแสดงผู้กระทำ ปัจจัยบางตัวถูกยกเว้นไม่ใช้ในการสนทนา
ไวยากรณ์ > การเรียงลำดับคำ

โดยทั่วไปเป็นแบบประธาน-กริยา-กรรม คำคุณศัพท์ คำสรรพนามชี้เฉพาะและสรรพนามแสดงความเป็นเจ้าของตามหลังคำนามที่ขยาย
คำยืม

ภาษามลายูมีคำยืมจากภาษาอาหรับ (มักเป็นคำทางศาสนา) ภาษาฮินดี ภาษาสันสกฤต ภาษาทมิฬ ภาษาเปอร์เซีย ภาษาโปรตุเกส ภาษาดัตช์ ภาษาจีนบางสำเนียง คำยืมรุ่นใหม่ ๆ มักมาจากภาษาอังกฤษ โดยมากเป็นศัพท์วิทยาศาสตร์และศัพท์เทคนิค
ตัวอย่างคำศัพท์

stesen สเตเซน =สถานี
tandas ตันดัซ = ห้องน้ำ
restoran เรซโตรัน = ภัตตาคาร
lapangan terbang ลาปางัน เตอร์บัง = ท่าอากาศยาน
taman ตามัน = สวนสาธารณะ
pergi, tiba/sampai เปอร์ฆี, ตีบา/ซัมปัย = ไป, ถึง
saya/aku ซายา/อากู = ผม, ฉัน
dia ดียา = เขาผู้หญิง/เขาผู้ชาย
ia อียา = มัน (คน)
mereka, dia orang เมอเรกา, ดียา โอรัง = เขาทั้งหลาย
terima kasih เตอรีมา กาซิฮ์ = ขอบคุณ
hari ini ฮารี อีนี = วันนี้
besok เบโซะ = พรุ่งนี้
malam ini มาลัม อีนี = คืนนี้
semalam/kelmarin เซอมาลัม/เกิลมาริน = เมื่อวานนี้
pelancong เปอลันจง = นักท่องเที่ยว
tutup ตูตุป = ปิด
buka บูกา = เปิด
baik บัยอ์ = ดี
jahat ฌาฮัต = เลว
betul เบอตุล = ถูก
salah ซาละฮ์ = ผิด
sarapan ซาราปัน = อาหารเช้า
makan tengah hari มากัน เตองะฮ์ ฮารี = อาหารเที่ยง
mahal มาฮัล = แพง
murah มูระฮ์ = ถูก
panas ปานัซ = ร้อน
sejuk เซอฌุ = หนาว
makan malam มากัน มาลัม = อาหารเย็น
kertas pembalut เกอร์ตัซ เปิมบาลุต = กระดาษห่อของ
sikat ซีกัต = หวี
pembersih เปิมเบอร์ซิฮ์ = ผงซักฟอก
tas ตัซ = กระเป๋าเดินทาง
sampul surat ซัมปุล ซูรัต = ซองจดหมาย
hadiah ฮาดียะฮ์ = ของขวัญ
topi โตปี = หมวก
geretan เฆเรตัน = ไฟแช็ก
jarum ฌารุม = เข็มเย็บผ้า
syampu ชัมปู = แชมพูสระผม
kasut กาซุต = รองเท้า
sabun ซาบุน = สบู่
berus gigi เบอรุซ ฆีฆี = แปรงสีฟัน
ubat gigi อูบัต ฆีฆี = ยาสีฟัน
payung ปายุง = ร่ม
darah  ดาระฮ์ = เลือด
lukis ลูกิส = วาด
buk/buku บูกู = หนังสือ
อิทธิพลของภาษามลายูในภาษาไทย

ภาษามลายูมีอิทธิพลในภาษาไทยมาช้านาน โดยมีหลักฐานชัดเจนย้อนหลังไปอย่างน้อยในสมัยกรุงศรีอยุธยา โดยปรากฏในปริบทต่าง ๆ ดังนี้
ในวรรณคดี ได้แก่ บุหลัน บุหงา ฯลฯ
ในภาษาพูดทั่วไป เช่น บ้าน รูมาฮ
ในราชาศัพท์ เช่น พระปั้นเหน่ง
ในชื่อจังหวัด เช่น ปัตตานี ยะลา ฯลฯ
อ่านเพิ่ม

Adelaar, K. Alexander (2004). "Where does Malay come from? Twenty years of discussions about homeland, migrations and classifications". Bijdragen tot de Taal-, Land- en Volkenkunde. 160 (1): 1–30. doi:10.1163/22134379-90003733. JSTOR 27868100.
Edwards, E. D.; Blagden, C. O. (1931). "A Chinese Vocabulary of Malacca Malay Words and Phrases Collected between A. D. 1403 and 1511 (?)". Bulletin of the School of Oriental Studies, University of London. 6 (3): 715–749. doi:10.1017/S0041977X00093204. JSTOR 607205.
B., C. O. (1939). "Corrigenda and Addenda: A Chinese Vocabulary of Malacca Malay Words and Phrases Collected between A. D. 1403 and 1511 (?)". Bulletin of the School of Oriental Studies, University of London. 10 (1). JSTOR 607921.
Braginsky, Vladimir, บ.ก. (2013) [First published 2002]. Classical Civilizations of South-East Asia. Oxford: Routledge. ISBN 978-1-136-84879-7.
Wilkinson, Richard James (1901–1903). A Malay-English Dictionary. Singapore: Kelly & Walsh.
แหล่งข้อมูลอื่น

The list of Malay words and list of words of Malay origin at Wiktionary, the free dictionary and Wikipedia's sibling project
Swadesh list of Malay words
Digital version of Wilkinson's 1926 Malay-English Dictionary
Pusat Rujukan Persuratan Melayu, online Malay language database provided by the Dewan Bahasa dan Pustaka
Kamus Besar Bahasa Indonesia dalam jaringan (Online Great Dictionary of the Indonesian Language published by Pusat Bahasa, in Indonesian only)
Dewan Bahasa dan Pustaka เก็บถาวร 2012-04-15 ที่ เวย์แบ็กแมชชีน (Institute of Language and Literature Malaysia, in Malay only)
The Malay Spelling Reform, Asmah Haji Omar, (Journal of the Simplified Spelling Society, 1989-2 pp. 9–13 later designated J11)
Malay Chinese Dictionary
Malay English Dictionary
Malay English Translation
| ด ค กภาษาราชการและภาษาที่สำคัญของประเทศสมาชิกอาเซียน |
| --- | --- |
ภาษาราชการ   (ประเทศสมาชิก):  กัมพูชา : ภาษาเขมร •  ไทย : ภาษาไทย •  บรูไน : ภาษามลายู •  พม่า : ภาษาพม่า •  ฟิลิปปินส์ : ภาษาฟิลิปปินส์ • ภาษาอังกฤษ •  มาเลเซีย : ภาษามลายู •  ลาว : ภาษาลาว •  เวียดนาม : ภาษาเวียดนาม •  สิงคโปร์ : ภาษามลายู • ภาษาอังกฤษ • ภาษาจีนมาตรฐาน • ภาษาทมิฬ •  อินโดนีเซีย : ภาษาอินโดนีเซีย
ภาษาราชการของประเทศสังเกตการณ์:  ติมอร์-เลสเต : ภาษาเตตุน • ภาษาโปรตุเกส •  ปาปัวนิวกินี : ภาษาอังกฤษ • ตอกปีซิน • ภาษาฮีรีโมตู
ภาษาเฉพาะถิ่นที่สำคัญ:  กัมพูชา : ภาษาจาม •  ไทย : ภาษามลายูปัตตานี •  บรูไน : ภาษามลายูบรูไน •  พม่า : ภาษากะเหรี่ยง • ภาษากะชีน • ภาษาไทใหญ่ • ภาษามอญ • ภาษายะไข่ • ภาษาโรฮีนจา •  ฟิลิปปินส์ : ภาษาเซบัวโน • ภาษาตากาล็อก • ภาษาอีโลกาโน • ภาษามากินดาเนา •  ลาว : ภาษาม้ง •  เวียดนาม : ภาษาไทดำ •  อินโดนีเซีย : ภาษาชวา • ภาษาซุนดา • ภาษาบาหลี • ภาษาอาเจะฮ์
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย
สยามฟิวเจอร์ ดีเวลอปเมนท์

ระวังสับสนกับ เอสเอฟ ซีเนม่า
| --- | --- |
ประเภท: พัฒนาอสังหาริมทรัพย์
อุตสาหกรรม: อสังหาริมทรัพย์และก่อสร้าง
รูปแบบ: บริษัทมหาชน
ก่อตั้ง: 29 สิงหาคม พ.ศ. 2537 (30 ปี)
สำนักงานใหญ่: 999/9 อาคารสำนักงานเซ็นทรัลเวิลด์ ออฟฟิสเศส ชั้น 33 ถนนพระรามที่ 1 แขวงปทุมวัน เขตปทุมวัน กรุงเทพมหานคร
บริษัทแม่: เซ็นทรัลพัฒนา
บริษัทในเครือ: บจ. เอสเอฟ ดีเวลอปเมนท์
บริษัท สยามฟิวเจอร์ ดีเวลอปเมนท์ จำกัด (มหาชน) (อังกฤษ: SIAM FUTURE DEVELOPMENT PUBLIC COMPANY LIMITED ชื่อย่อ:SF)  บริษัทประกอบธุรกิจด้านการพัฒนาและบริหารศูนย์การค้าประเภทศูนย์การค้าแบบเปิด (Open-air Shopping Center) ในเครือของบริษัท เซ็นทรัลพัฒนา จำกัด (มหาชน) โดยบริษัทจะจัดหาที่ดินตามความต้องการของลูกค้า และนำมาพัฒนาเป็นศูนย์การค้าหรือโครงการที่เกี่ยวข้องกับธุรกิจค้าปลีก เพื่อให้บริการเช่าพื้นที่ทั้งระยะสั้นและระยะยาว ให้บริการบริหารโครงการและพื้นที่ส่วนกลาง จัดหาสถานที่ประกอบการ และให้บริการสาธารณูปโภค ตลอดอายุสัญญาเช่าพื้นที่
ประวัติ

บริษัทก่อตั้งขึ้นเมื่อวันที่ 29 สิงหาคม พ.ศ. 2537 เพื่อประกอบธุรกิจด้านการพัฒนาและบริหารศูนย์การค้า ประเภทศูนย์การค้าแบบเปิด ในปี พ.ศ. 2538 บริษัทได้เปิดดำเนินโครงการบางบอน ซึ่งเป็นศูนย์การค้าชุมชน (Neighborhood Shopping Center) แห่งแรกของบริษัท โดยมี จัสโก้ ซูเปอร์มาร์เก็ต เป็นผู้เช่าหลัก (Anchor) เมื่อวันที่ 13 สิงหาคม 2545 บริษัทได้แปรสภาพเป็นบริษัทมหาชน และบริษัทได้จดทะเบียนในตลาดหลักทรัพย์ เอ็ม เอ ไอ เมื่อวันที่ 17 ธันวาคม พ.ศ. 2545 และในวันที่ 1 มกราคม พ.ศ. 2547 บริษัทได้รับอนุมัติย้ายหลักทรัพย์จากตลาดหลักทรัพย์ เอ็ม เอ ไอ เป็นหลักทรัพย์ในตลาดหลักทรัพย์แห่งประเทศไทย
ต่อมาในปี พ.ศ. 2559 เมเจอร์ ซีนีเพล็กซ์ ได้ทำคำเสนอซื้อหุ้นบางส่วนของบริษัทในจำนวนไม่เกิน 428,346,412 หุ้น หรือร้อยละ 24.11 ส่งผลให้เมเจอร์ ซีนีเพล็กซ์ ขึ้นเป็นผู้ถือหุ้นใหญ่อันดับ 1 ในขณะนั้น และในปี พ.ศ. 2564 เมเจอร์ ซีนีเพล็กซ์ ร่วมกับกลุ่มผู้ก่อตั้งบริษัททั้งหมด ได้ขายหุ้นทั้งหมดในบริษัทให้ บริษัท เซ็นทรัลเวิลด์ จำกัด ในราคารวม 13,341.38 ล้านบาท และยังทำคำเสนอซื้อหุ้นทั้งหมดภายใต้วงเงินไม่เกิน 11,911 ล้านบาท ทำให้ปัจจุบัน บริษัทฯ ได้กลายเป็นบริษัทย่อยของเซ็นทรัลพัฒนาโดยเซ็นทรัลเวิลด์ และหุ้น SF ถูกเพิกถอนออกจากตลาดหลักทรัพย์แห่งประเทศไทยไปเมื่อวันที่ 1 มิถุนายน พ.ศ. 2565
การประกอบธุรกิจ

ดูเพิ่ม: เซ็นทรัลพัฒนา § ศูนย์การค้า
บริษัทประกอบธุรกิจด้านการพัฒนาและบริหารศูนย์การค้า โดยมุ่งเน้นที่ศูนย์การค้าแบบเปิด (Open-air Shopping Center) ปัจจุบันบริษัทมีโครงการที่ดำเนินการอยู่ทั้งหมดจำนวน 29 โครงการ มีพื้นที่ให้เช่ารวม 409,600 ตร.ม. คิดเป็น 20% ของพื้นที่ให้เช่ารวมทั้งหมดของเซ็นทรัลพัฒนา
การประกอบธุรกิจ > ศูนย์การค้าในความดูแลของบริษัท

มาร์เกตเพลส
บางบอน
สุขาภิบาล 3
ประชาอุทิศ (ทุ่งครุ)
เจ อเวนิว (ทองหล่อ)
นวมินทร์ เฟสติวัล
ลา วิลลา (อารีย์)
พหลโยธิน
พัทยา
เกษตร-นวมินทร์ (ประเสริฐมนูญกิจ)
เหม่งจ๋าย
สุขาภิบาล 1
นางลิ้นจี่
ดุสิต
กรุงเทพกรีฑา (ร่วมทุนกับ แสนสิริ)
เทพรักษ์
พาวเวอร์เซ็นเตอร์
เอกมัย
เพชรเกษม
เมกาซิตี้ บางนา (ร่วมทุนกับ อิคาโน่ เอเชีย)
มาร์เก็ตเพลส ลา วิลลา ในเดือนกุมภาพันธ์ พ.ศ. 2566
มาร์เก็ตเพลส ดุสิต ในเดือนพฤศจิกายน พ.ศ. 2565
สินเชื่อสีเขียว

สินเชื่อสีเขียว (อังกฤษ: Green lending) หมายถึงการให้เงินกู้ที่ขึ้นอยู่กับเกณฑ์ด้านคตินิยมสิ่งแวดล้อมในการวางแผนการใช้เงินทุน เป็นส่วนหนึ่งของการลงทุนอย่างรับผิดชอบต่อสังคมในวงกว้าง และมีจุดมุ่งหมายเพื่อลดผลกระทบต่อสิ่งแวดล้อมจากกิจกรรมการให้สินเชื่อใหม่ ซึ่งรวมถึงพันธบัตรสีเขียว (หนี้สิน) และสินเชื่อที่เชื่อมโยงกับความยั่งยืน (โดยทั่วไปเชื่อมโยงกับวัตถุประสงค์ด้านประสิทธิภาพความยั่งยืน)
ประวัติ

ตั้งแต่ปี 2005 ธนาคารขนาดใหญ่ของสหรัฐ เช่น เวลส์ ฟาร์โก (ตั้งแต่เดือนกรกฎาคม 2005 มีมูลค่า 1 พันล้านดอลลาร์มาเป็นระยะเวลา 5 ปี) และแบงก์ออฟอเมริกา (ในเดือนมีนาคม 2007 มีมูลค่า 2 หมื่นล้านดอลลาร์) เริ่มมุ่งเน้นการมอบทุนให้กับผู้ประกอบการที่ยั่งยืน โดยทั่วไปหมายความถึงการจัดหาเงินทุนสำหรับการสร้างอาคารหรือองค์กรที่ยั่งยืนหรือเป็นมิตรต่อสิ่งแวดล้อม ดูเหมือนว่าความคิดริเริ่มในการให้สินเชื่อสีเขียวจะถูกดำเนินการโดยผู้ให้สินเชื่อ ไม่ใช่ผู้ขอสินเชื่อ
ในปี 2018 สมาคมตลาดสินเชื่อในสหราชอาณาจักร ได้เริ่มออกหลักการสินเชื่อสีเขียว เพื่อให้แน่ใจว่าสินเชื่อสีเขียวใด ๆ ก็ตาม จะถูกใช้สำหรับโครงการสีเขียวที่เข้าเงื่อนไข ซึ่งรวมถึงการระบุให้ชัดเจนในเอกสารทางการเงินควบคู่ไปกับผลประโยชน์ด้านสิ่งแวดล้อมที่คาดหวัง ซึ่งจะต้องมีการประเมิน กำหนดปริมาณ วัดผล และรายงานโดยผู้ขอสินเชื่อ รายชื่อโครงการที่ถือเป็นโครงการสีเขียวจะอิงตามรายการที่สมาคมตลาดทุนระหว่างประเทศใช้ในการกำหนดตราสารหนี้สีเขียว
การจัดอันดับ ESG และสินเชื่อสีเขียว

ในเดือนเมษายน 2017 ยูนิเบล-โรดัมโก-เวสต์ฟิลด์ ได้จัดทำสินเชื่อสีเขียวมูลค่า 650 ล้านยูโร โดยมีกลุ่มธนาคารที่นำโดย ลอยด์ส แบงกิ้ง กรุ๊ป เป็นทั้งผู้ประสานงานเพียงผู้เดียวและผู้ประสานงานสีเขียว นี่เป็น 'สินเชื่อที่เชื่อมโยงกับความยั่งยืน' ครั้งแรกของโลก โดยมีอัตรากำไรที่เชื่อมโยงกับตัวชี้วัดประสิทธิภาพหลักด้านสิ่งแวดล้อม สังคม และธรรมาภิบาล
ในเวลาไม่นาน กลุ่มไอเอ็นจีก็จัดเตรียมสินเชื่อที่เชื่อมโยงกับความยั่งยืนให้กับฟิลิปส์ โดย URW/LBG ปัจจัยทั้งสองอย่างเชื่อมโยงอัตราดอกเบี้ยของเงินกู้กับประสิทธิภาพด้านความยั่งยืนของบริษัท ไม่ว่าจะโดยการอ้างอิงถึงการจัดอันดับความยั่งยืนภายนอกหรือตัวชี้วัดประสิทธิภาพหลักที่ตกลงกับธนาคารร่วม ในเดือนมิถุนายน 2018 บลูมเบิร์กนิวส์รายงานว่ากลุ่มไอเอ็นจีได้ปิดข้อตกลงที่คล้ายคลึงกันไปแล้ว 15 สัญญา โดยธนาคารจะลดต้นทุนการกู้ยืมลงระหว่าง 5% ถึง 10% โดยอิงตามการจัดอันดับด้านสิ่งแวดล้อม สังคม และธรรมาภิบาลของบริษัทที่ให้ไว้โดยซัสเทนอะไลติกส์ ตามที่แสดงอยู่ในรายชื่อสินเชื่อเพื่อความยั่งยืนตามหลักการเงินเพื่อสิ่งแวดล้อม ที่ร่วมจัดทำระหว่างธนาคารต่าง ๆ และหน่วยงานจัดอันดับสิ่งแวดล้อม สังคม และธรรมาภิบาลหลายแห่ง
ในเดือนกันยายน 2018 ธนาคารห้าแห่ง ซึ่งรวมถึงบังโกบิลบาโอบิซกายาอาร์เฆนตาเรีย ได้จัดโครงสร้างสินเชื่อหมุนเวียน (RCF) ให้กับแ บริษัทสาธารณูปโภคไฟฟ้าของอิตาลี A2A ในข้อตกลงทางการเงินมูลค่า 400 ล้านยูโร สินเชื่อรวมใช้กลไกมาร์จิ้นที่อิงตามพารามิเตอร์สองประการ ได้แก่ ประสิทธิภาพของตัวชี้วัดผลงานหลักที่เลือกไว้สองตัว (ความสามารถในการประมวลผลขยะและปริมาณพลังงานหมุนเวียนที่ขายในตลาดขายส่ง ซึ่งเน้นย้ำถึงความคิดของกลุ่มเอทูเอในเศรษฐกิจหมุนเวียนและการกำจัดคาร์บอน) การจัดอันดับสิ่งแวดล้อม สังคม และธรรมาภิบาลตามข้อเรียกร้องดังกล่าวจัดทำโดย สแตนดาร์ด เอธิคส์ เออีไอ เป็นประจำทุกปี
ดูเพิ่ม

เศรษฐกิจสีเขียว
เงินสีเขียว (แก้ความกำกวม)
จรรยาบรรณธนาคาร
เสียง

แผนภูมิแสดงการได้ยินเสียง (น้ำเงิน : คลื่นเสียง; แดง: แก้วหู; เหลือง: คลอเคลีย; เขียว: เซลล์รับรู้การได้ยิน; ม่วง : สเปกตรัมความถี่ ของการตอบสนองการได้ยิน; ส้ม: อิมพัลส์ประสาท)
เสียง เป็นคลื่นเชิงกลที่เกิดจากการสั่นสะเทือนของวัตถุ เมื่อวัตถุสั่นสะเทือน ก็จะทำให้เกิดการอัดตัวและขยายตัวของคลื่นเสียง และถูกส่งผ่านตัวกลาง เช่น อากาศ ไปยังหู แต่เสียงสามารถเดินทางผ่านสสารในสถานะก๊าซ ของเหลว และของแข็งก็ได้ แต่ไม่สามารถเดินทางผ่านสุญญากาศได้
เมื่อการสั่นสะเทือนนั้นมาถึงหู มันจะถูกแปลงเป็นพัลส์ประสาท ซึ่งจะถูกส่งไปยังสมอง ทำให้เรารับรู้และจำแนกเสียงต่าง ๆ ได้
การเกิดเสียง

เริ่มเกิดขึ้นเมื่อวัตถุหรือแหล่งกำเนิดเสียงมีการสั่นสะเทือนส่งผลต่อการเคลื่อนที่ของโมเลกุลของอากาศที่อยู่โดยรอบ กล่าวคือโมเลกกุลของอากาศเหล่านี้จะเคลื่อนที่จากตำแหน่งเดิมไปชนกับโมเลกุลที่อยู่ถัดไป ก่อให้เกิดการถ่ายโอนโมเมนตัมจากโมเลกุลที่มีการเคลื่อนที่ให้กับโมเลกุลที่อยู่ในสภาวะปกติ จากนั้นโมเลกุลที่ชนกันนี้จะแยกออกจากกันโดยโมเลกุลที่เคลื่อนที่มาจะถูกดึงกลับไปยังตำแหน่งเดิมด้วยแรงปฏิกิริยาและโมเลกุลที่ได้รับการถ่ายโอนพลังงานจะเคลื่อนที่ไปชนกับโมเลกุลที่อยู่ถัดไป ปรากฏการณ์นี้จะเกิดขึ้นสลับกันไปมาได้เมื่อสื่อกลาง (ในที่นี้คืออากาศ) มีคุณสมบัติของความยืดหยุ่น การเคลื่อนที่ของโมเลกุลอากาศนี้จึงเกิดเป็นคลื่นเสียง
คุณลักษณะของเสียง

คุณลักษณะเฉพาะของเสียง ได้แก่  ความยาวช่วงคลื่น แอมปลิจูด ความเร็ว และ ความเข้มเสียง
เสียงแต่ละเสียงมีความแตกต่างกัน เสียงสูง-เสียงต่ำ, เสียงดัง-เสียงเบา, หรือคุณภาพของเสียงลักษณะต่าง ๆ ทั้งนี้ขึ้นอยู่กับแหล่งกำเนิดเสียง และจำนวนรอบต่อวินาทีของการสั่นสะเทือน
คุณลักษณะของเสียง > ความถี่

ระดับเสียง (pitch) หมายถึง เสียงสูงเสียงต่ำ สิ่งที่ทำให้เสียงแต่ละเสียงสูงต่ำแตกต่างกันนั้น ขึ้นอยู่กับความเร็วในการสั่นสะเทือนของวัตถุ 
วัตถุที่สั่นเร็วเสียงจะสูงกว่าวัตถุที่สั่นช้า โดยจะมีหน่วยวัดความถี่ของการสั่นสะเทือนต่อวินาที เช่น 60 รอบต่อวินาที, 2,000 รอบต่อวินาที เป็นต้น และนอกจาก วัตถุที่มีความถี่ในการสั่นสะเทือนมากกว่า จะมีเสียงที่สูงกว่าแล้ว หากความถี่มากขึ้นเท่าตัว ก็จะมีระดับเสียงสูงขึ้นเท่ากับ 1 ออกเตฟ (octave) 
ภาษาไทยเรียกว่า 1 ช่วงคู่แปด
คุณลักษณะของเสียง > ความยาวช่วงคลื่น

ความยาวช่วงคลื่น (wavelength) หมายถึง ระยะทางระหว่างยอดคลื่นสองยอดที่ติดกันซึ่งเกิดขึ้นระหว่างการอัดตัวของคลื่นเสียง
(คล้ายคลึงกับยอดคลื่นในทะเล) ยิ่งความยาวช่วงคลื่นมีมาก ความถี่ของเสียง (ระดับเสียง) ยิ่งต่ำลง
คุณลักษณะของเสียง > ความกว้างช่วงคลื่น

ความกว้างช่วงคลื่น (bandwidth) หมายถึง ขนาดของวงคลื่นสองวงที่แผ่กันซึ่งเกิดขึ้นเมื่อความยาวของคลื่นเสียงมีน้อย ยิ่งความกว้างช่วงคลื่นมีมาก ความถี่ของเสียง (ระดับเสียง) ยิ่งสูงขึ้น
คุณลักษณะของเสียง > ความดันเสียง

หมายถึง ค่าความดันของคลื่นเสียงที่เปลี่ยนแปลงไปจากความดันบรรยากาศปกติ ซึ่งค่าความดันที่เปลี่ยนแปลงมากที่สุด คือ    ค่าความสูงคลื่นหรือแอมปลิจูด   การตอบสนองของหูต่อความดันเสียงไม่ได้มีลักษณะเป็นเส้นตรง แต่มีความสัมพันธ์นลักษณะของลอกาลิทึม (Logarithm) ดังนั้น ค่าระดับความดันเสียง ที่อ่านได้จากการตรวจวัดโดยเครื่องวัดเสียงนั้น เป็นค่าทีได้จากการเปรียบเทียบกับความดันเสียงอ้างอิงแล้ว มีหน่วยวัดเป็น เดชิเบล (decibel : dB)
คุณลักษณะของเสียง > แอมพลิจูด

แอมพลิจูด (amplitude) หมายถึง ความสูงระหว่างยอดคลื่นและท้องคลื่นของคลื่นเสียง ที่แสดงถึงความเข้มของเสียง
(Intensity) หรือความดังของเสียง (Loudness) ยิ่งแอมปลิจูดมีค่ามาก ความเข้มหรือความดังของเสียงก็ยิ่งเพิ่มขึ้น
ประเภทของเสียง

แบ่งตามลักษณะการเกิดเสียงได้ 3 ลักษณะ
เสียงดังแบบต่อเนื่อง (continuous Noise) เป็นเสียงดังที่เกิดขึ้นอย่างต่อเนื่อง จำแนกออกเป็น 2 ลักษณะ คือ เสียงดังต่อเนื่องแบบคงที่ (steady-state Noise) และเสียงดีงต่อเนื่องที่ไม่คงที่ (Non steady state Noise)
เสียงดังต่อเนื่องแบบคงที่ (Steady-state Noise) เป็นลักษณะเสียงดังต่อเนื่องที่มีระดับเสียง เปลี่ยนแปลง ไม่เกิน 3 เดซิเบล เช่น เสียงจากเครื่องทอผ้า เครื่องปั่นด้าย เสียงพัดลม เป็นต้น
เสียงดังต่อเนื่องที่ไม่คงที่  (Non-steady state Noise)  เป็นลักษณะเสียงดังต่อเนื่องที่มี ระดับเลียงเปลี่ยนแปลงเกินกว่า  10 เดชิเบล  เช่น เสียงจากเลื่อยวงเดือน    เครื่องเจียร    เป็นต้น
เสียงดังเป็นช่วง ๆ (lntermittent Noise) เป็นเสียงที่ดังไม่ต่อเนีอง มีความเงียบหรีอเบากว่าเป็นระยะ ๆ ลลับไปมา เช่น เสียงเครื่องปั๊ม/อัดลม เสียงจราจร เสียงเครื่องบินที่บินผ่านไปมา เป็นต้น
เสียงดังกระทบ หรือ กระแทก (lmpact or lmpulse Noise) เป็นเสียงที่เกิดขึ้นและสิ้นสุดอย่างรวดเร็ว ในเวลาน้อยกว่า 1 วินาที มีการเปลี่ยนแปลงของเสียงมากกว่า 40 เดชิเบล เช่น เสียงการตอกเสาเข็ ม การปั๊มชิ้นงาน การทุบเคาะอย่างแรง เป็นต้น
แหล่งข้อมูลอื่น

Eric Mack (20 May 2019). "Stanford scientists created a sound so loud it instantly boils water". CNET.
Sounds Amazing; a KS3/4 learning resource for sound and waves (uses Flash) เก็บถาวร 2012-03-13 ที่ เวย์แบ็กแมชชีน
HyperPhysics: Sound and Hearing
Introduction to the Physics of Sound
Hearing curves and on-line hearing test
Audio for the 21st Century เก็บถาวร 2009-01-23 ที่ เวย์แบ็กแมชชีน
Conversion of sound units and levels
Sound calculations
Audio Check: a free collection of audio tests and test tones playable on-line
More Sounds Amazing; a sixth-form learning resource about sound waves
เสียง เก็บถาวร 2011-12-22 ที่ เวย์แบ็กแมชชีน จาก icphysics.com
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย 
อื่น ๆ:  สารานุกรมของยูเครนสมัยใหม่